Babelscape/SREDFM huggingface dataset:
Σπόρτινγκ Κλούμπε ντε Μπράγκα Β

Η Σπόρτινγκ Κλούμπε ντε Μπράγκα Β ή Μπράγκα Β είναι πορτογαλική ποδοσφαιρική ομάδα. Είναι η αναπληρωματική ομάδα της Σπόρτινγκ Κλούμπε ντε Μπράγκα. Οι αναπληρωματικές ομάδες στην Πορτογαλία αγωνίζονται στο ίδιο σύστημα πρωταθλήματος με τις κύριες ομάδες και όχι σε πρωτάθλημα αναπληρωματικών. Ωστόσο, δεν μπορούν να συμμετάσχουν στην ίδια κατηγορία με την κύρια ομάδα και έτσι η Μπράγκα Β δεν έχει το δικαίωμα προβιβασμού στην Πριμέιρα Λίγκα. Επίσης, δεν μπορεί να συμμετάσχει στο Κύπελλο Πορτογαλίας (ποδόσφαιρο ανδρών) και στο Taça da Liga.

Η Μπράγκα είχε αναπήρωματική ομάδα μέχρι την περίοδο 2005-06 η οποία αγωνιζόταν στη δεύτερη κατηγορία Πορτογαλίας. Το 2006, μαζί με άλλες αναπληρωματικές ομάδες, σταμάτησε τη λειτουργάι της. Την περίοδο 2012-13, όταν εφαρμόστηκαν νέοι κανονισμοί για τις αναπληρωματικές ομάδες, επαναδημιουργήθηκε. Εντάχθηκε στη Σεγκούντα Λίγκα. Έδρα της ομάδας είναι το Estádio Primeiro de Maio, χωρητικότητας 30000 θεατών.
Κατηγορία:Ιδρύσεις ποδοσφαιρικών ομάδων το 1999
Κατηγορία:Σπόρτινγκ Κλούμπε ντε Μπράγκα
Καταρράκτης Ρίπον

Ο Καταρράκτης Ρίπον βρίσκεται στο βόρειο άκρο της λίμνης Βικτώρια στην Ουγκάντα. Παλαιότερα θεωρούνταν η πηγή του ποταμού Νείλου. Το 1862 με 1863 ο Τζον Χάνινγκ Σπέκε ήταν ο πρώτος Ευρωπαίος που ακολούθησε την πορεία του Νείλου προς τα κάτω κι έφτασε έως τον καταρράκτη που πίστεψε ως την πηγή του Νείλου .

Το νερό από τον καταρράκτη Ρίπον πέφτει σε ένα στενό άνοιγμα και εκεί είναι που μερικοί άνθρωποι πιστεύουν ότι ξεκινά ο ποταμός Νείλος.

Ο καταρράκτης λειτούργησε ως φυσική διέξοδο για τη λίμνη Βικτώρια μέχρι το 1954 με την κατασκευή του Φράγματος Όουεν, ουσιαστικά έγινε επέκταση της λίμνης Βικτώρια και βυθίζοντας τον καταρράκτη Ρίπον.
Εσοχή της Ουαντί Χάλφα

μικρογραφία|Χάρτης της περιοχής
Η Εσοχή της Ουαντί Χάλφα ("αραβικά : وادي حلف ") είναι περιοχή του Σουδάν στα σύνορα με την Αίγυπτο. Πήρε το όνομα της από την πόλη Ουαντί Χάλφα και καταλαμβάνει μία στενή λωρίδα γης κατά μήκος του Νείλου. Έχει μήκος 25 χλμ , πλάτος 9 χλμ και καταλαμβάνει έκταση 210 τετραγωνικά χιλιόμετρα.
Μπέτζι Καΐντ Εσέμπσι

Ο Μπέτζι Καΐντ Εσέμπσι (αραβικά: محمد الباجي قائد السبسي) (29 Νοεμβρίου 1926 – 25 Ιουλίου 2019) ήταν Τυνήσιος δικηγόρος και πολιτικός, που υπηρέτησε ως ο πέμπτος Πρόεδρος της Τυνησίας από τις 31 Δεκεμβρίου 2014 ως τον θάνατό του. Προηγουμένως είχε υπηρετήσει ως υπουργός Εξωτερικών (1981-1986), πρωθυπουργός και Πρόεδρος του Κοινοβουλίου της Τυνησίας (Φεβρουάριος 2011-Δεκέμβριος 2011).

Ήταν ο ιδρυτής του κόμματος Νιντάα Τουνές, που κέρδισε την πλειοψηφία στις κοινοβουλευτικές εκλογές της χώρας το 2014. Τον Δεκέμβριο 2014 κέρδισε τις πρώτες άμεσες προεδρικές εκλογές μετά την Τυνησιακή Επανάσταση και έγινε ο πρώτος εκλεγμένος με ελεύθερες εκλογές πρόεδρος της χώρας.
Σεγκούντα Ντιβιζάο ντε Όνρα 1990–91

Η Σεγκούντα Ντιβιζάο ντε Όνρα 1990–91 ήταν η πρώτη περίοδος της Σεγκούντα Ντιβιζάο ντε Όνρα και η 57η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Λούντβιχ φον Λοφτς

Ο Λούντβιχ φον Λοφτς (γερμ.: "Ludwig von Löfftz", 21 Ιουνίου 1845 - 3 Δεκεμβρίου 1910) ήταν Γερμανός ζωγράφος και καθηγητής ζωγραφικής.
Σεγκούντα Ντιβιζάο ντε Όνρα 1991–92

Η Σεγκούντα Ντιβιζάο ντε Όνρα 1991–92 ήταν η 2η περίοδος της Σεγκούντα Ντιβιζάο ντε Όνρα και η 58η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Ντιβιζάο ντε Όνρα 1992–93

Η Σεγκούντα Ντιβιζάο ντε Όνρα 1992–93 ήταν η 3η περίοδος της Σεγκούντα Ντιβιζάο ντε Όνρα και η 59η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Ντιβιζάο ντε Όνρα 1993–94

Η Σεγκούντα Ντιβιζάο ντε Όνρα 1993–94 ήταν η 4η περίοδος της Σεγκούντα Ντιβιζάο ντε Όνρα και η 60η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Ντιβιζάο ντε Όνρα 1994–95

Η Σεγκούντα Ντιβιζάο ντε Όνρα 1994–95 ήταν η 5η περίοδος της Σεγκούντα Ντιβιζάο ντε Όνρα και η 61η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Cannibal Corpse

Oι Cannibal Corpse είναι μια αμερικανική μπάντα death metal από το Buffalo της Νέας Υόρκης. Δημιουργήθηκε το Δεκέμβριο του 1988, η μπάντα κυκλοφόρησε δεκατέσσερα στούντιο άλμπουμ, δύο σύνολα κουτιών, τέσσερα βίντεο άλμπουμ και δύο ζωντανά άλμπουμ. Η μπάντα είχε ελάχιστη ραδιοφωνική ή τηλεοπτική έκθεση καθ 'όλη τη διάρκεια της καριέρας της, παρόλο που ένα λατρευτικό ξεκίνημα άρχισε να χτίζεται μετά την κυκλοφορία του δίσκου 1991 Butchered at Birth και του 1992 άλμπουμ Tomb of the Mutilated. Από το 2015, πέτυχαν παγκόσμιες πωλήσεις δύο εκατομμυρίων μονάδων για συνδυασμένες πωλήσεις όλων των άλμπουμ τους, καθιστώντας τους την κορυφαία μπάντα death metal όλων των εποχών. 

Ο μπασίστας Άλεξ Ουέμπστερ ήρθε με το όνομα Cannibal Corpse. Έχουν κάνει αρκετές αλλαγές στη σύνθεση από την ίδρυσή τους, με τους μπασίστα Άλεξ Ουέμπστερ και τον drummer Πωλ Μαζέρκοβιτς ως τα μόνα σταθερά μέλη. Τα μέλη του Cannibal Corpse εμπνεύστηκαν αρχικά από thrash metal μπάντες όπως ο Slayer και ο Kreator και άλλα death metal συγκροτήματα όπως οι Morbid Angel και οι Death. Η τέχνη του άλμπουμ της μπάντας (συνήθως από τον Βίνσεντ Λοκ) και οι στίχοι, που σχεδιάζουν έντονα τις ταινίες φρίκης και των ταινιών τρόμου, είναι εξαιρετικά αμφιλεγόμενες. Σε διαφορετικές χρονικές στιγμές, αρκετές χώρες, όπως η Γερμανία και η Ρωσία, έχουν απαγορεύσει τους Cannibal Corpse από την εκτέλεση εντός των συνόρων τους ή έχουν απαγορεύσει την πώληση και την προβολή των αυθεντικών λευκωμάτων του album Cannibal Corpse.
Σεγκούντα Ντιβιζάο ντε Όνρα 1995–96

Η Σεγκούντα Ντιβιζάο ντε Όνρα 1995–96 ήταν η 6η περίοδος της Σεγκούντα Ντιβιζάο ντε Όνρα και η 62η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Ντιβιζάο ντε Όνρα 1996–97

Η Σεγκούντα Ντιβιζάο ντε Όνρα 1996–97 ήταν η 7η περίοδος της Σεγκούντα Ντιβιζάο ντε Όνρα και η 63η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Arch Enemy

Οι Arch Enemy είναι σουηδικό death metal συγκρότημα, το οποίο δημιουργήθηκε στο Χάλμσταντ το 1996 από τον κιθαρίστα Μάικλ Άμοτ και τον τραγουδιστή Γιόχαν Λίιβα. Το 2000, τα φωνητικά του συγκροτήματος ανέλαβε η Άντζελα Γκόσοβ, η οποία έδωσε την θέση της στην Καναδή Αλίσα Γουάιτ-Γκλουζ, το 2014.Η θεματολογία των στίχων ασχολείται κυρίως με τον σατανισμό, την θρησκεία και τον τρόπο της ζωής χωρίς όρια και νόμους.
Σεγκούντα Ντιβιζάο ντε Όνρα 1997–98

Η Σεγκούντα Ντιβιζάο ντε Όνρα 1997–98 ήταν η 8η περίοδος της Σεγκούντα Ντιβιζάο ντε Όνρα και η 64η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Ντιβιζάο ντε Όνρα 1998–99

Η Σεγκούντα Ντιβιζάο ντε Όνρα 1998–99 ήταν η 9η περίοδος της Σεγκούντα Ντιβιζάο ντε Όνρα και η 65η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Λίγκα 2000–01

Η Σεγκούντα Λίγκα 2000–01 ήταν η 11η περίοδος της Σεγκούντα Λίγκα και η 67η αναγνωρισμένη περίοδος του β΄ επιπέδου ποδοσφαίρου στην Πορτογαλία. Η διοργάνωση από την περίοδο αυτή μετονομάστηκε από "Σεγκούντα Ντιβιζάο ντε Όνρα" σε "Σεγκούντα Λίγκα".
Σεγκούντα Λίγκα 2001–02

Η Σεγκούντα Λίγκα 2001–02 ήταν η 12η περίοδος της Σεγκούντα Λίγκα και η 68η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Λίγκα 2003–04

Η Σεγκούντα Λίγκα 2003–04 ήταν η 14η περίοδος της Σεγκούντα Λίγκα και η 70η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Λίγκα 2002–03

Η Σεγκούντα Λίγκα 2002–03 ήταν η 13η περίοδος της Σεγκούντα Λίγκα και η 69η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Σεγκούντα Λίγκα 2004–05

Η Σεγκούντα Λίγκα 2004–05 ήταν η 15η περίοδος της Σεγκούντα Λίγκα και η 71η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Λίγκα ντε Όνρα 2009–10

Η Λίγκα ντε Όνρα 2009–10 ήταν η 20η περίοδος της Σεγκούντα Λίγκα και η 76η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Λίγκα ντε Όνρα 2010–11

Η Λίγκα ντε Όνρα 2010–11 ήταν η 21η περίοδος της Σεγκούντα Λίγκα και η 77η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Λίγκα ντε Όνρα 2011–12

Η Λίγκα ντε Όνρα 2011–12 ήταν η 22η περίοδος της Σεγκούντα Λίγκα και η 78η αναγνωρισμένη περίοδος του β΄ επιπέδου ποδοσφαίρου στην Πορτογαλία.
Κίρκοβο

To Κίρκοβο (βουλγαρικά: Кирково) είναι χωριό που βρίσκεται στην νότια Βουλγαρία κοντά στα σύνορα με την Ελλάδα, στην επαρχία Κάρτζαλι. Το χωριό διαθέτει φτηνά μαγαζιά τροφίμων και καυσίμων που τα επισκέπτονται κυρίως Έλληνες. Έχει 719 κατοίκους σύμφωνα με στοιχεία του 2014 και είναι έδρα του δήμου Κίρκοβου. Είναι κτισμένο στην οροσειρά της Ροδόπης, περίπου 32 χιλιόμετρα από την Κομοτηνή.
Πρόεδρος της Γερμανίας

Ο Πρόεδρος της Γερμανίας (Γερμανικά: Bundespräsident) είναι ο αρχηγός κράτους της Ομοσπονδιακής Δημοκρατίας της Γερμανίας. Ο ρόλος του είναι κυρίως συμβολικός αν και έχει ορισμένες αρμοδιότητες. Εκλέγεται κάθε πέντε χρόνια από την Ομοσπονδιακή Συνέλευση με μία δυνατότητα επανεκλογής.
Τζόρνταν Ρούντες

Ο Τζόρνταν Ρούντες (αγγλ. "Jordan Charles Rudess") είναι Αμερικανός κιμπορντίστας και συνθέτης, γνωστός ως μέλος του progressive metal συγκροτήματος Dream Theater.
The Scorpion King

Η ταινία The Scorpion King (μτφ: "Ο βασιλιάς Σκορπιός") είναι μια κινηματογραφική ταινία παραγωγής της Universal Pictures. Είναι μια αμερικανική ταινία είδους τρόμου, παραγωγής 2002 και είναι προοίμιο/παρακλάδι της σειράς ταινιών "Η Μούμια", αφού χρονικά διαδραματίζεται πριν από τα γεγονότα που εξιστορούν οι ταινίες Η Μούμια του 1999 και Η Μούμια Επιστρέφει.Η ταινία ακολουθεί την πορεία του Ματθαίου, του Σκορπιού Βασιλιά, ενός χαρακτήρα που εισήχθη στην ταινία "Η Μούμια Επιστρέφει", με τον Ντουέιν Τζόνσον στον πρωταγωνιστικό ρόλο, ο οποίος επίσης υποδύθηκε τον χαρακτήρα αυτόν για πρώτη φορά στην ταινία Η Μούμια Επιστρέφει, και σε σκηνοθεσία του Τσακ Ράσελ. Ο Στίβεν Σόμμερς, σκηνοθέτης των δυο προηγούμενων ταινιών, συμμετείχε στο πόστο του παραγωγού και στην συγγραφή του σεναρίου αυτής της ταινίας.

Χρονικά η ταινία αυτή διαδραματίζεται 5000 χρόνια πριν από τα γεγονότα των ταινιών Η Μούμια του 1999 και Η Μούμια Επιστρέφει και εξιστορεί την προέλευση του Ματθαίου και την άνοδο του στην εξουσία ως ο Ο Σκορπιός Βασιλιάς. Το όνομα αυτό είναι μια αναφορά σε έναν ιστορικό βασιλιά της Προδυναστικής περιόδου της Αιγύπτου, τον Βασιλιά Σκορπιό.

Η ταινία αυτή κυκλοφόρησε στους περισσότερους κινηματογράφους παγκοσμίως το 2002. Έλαβε μικτές κριτικές , ωστόσο ήταν μια εισπρακτική επιτυχία, με συνολικά έσοδα παγκοσμίως 165,333,180 δολάρια.
Η Συνέντευξη

Η Συνέντευξη (αγγλικά: "The Interview") είναι μία αμερικάνικη ταινία που ξεκίνησε να προβάλλεται το 2014. Η ταινία είναι πολιτική κωμωδία με κεντρικούς πρωταγωνιστές τους Σεθ Ρόγκεν και Τζέιμς Φράνκο. Οι δύο ηθοποιοί, αναλαμβάνουν το ρόλο δύο δημοσιογράφων, οι οποίοι σχεδιάζουν να δολοφονήσουν τον ηγέτη της Βόρειας Κορέας Κιμ Γιονγκ Ουν μέσω μίας συνέντευξης μαζί του. Η προβολή της ταινίας έχει πυροδοτήσει έντονες αντιδράσεις από το καθεστώς της Βόρειας Κόρεας.
Όρος Ιζαζ

Το Όρος Ιζαζ ή Κρυστάλλινο βουνό είναι βουνό της Αιγύπτου. Βρίσκεται στα βόρεια της λευκής ερήμου ανάμεσα στις οάσεις Μπαχαρίγια και Φαράτρα. Στην πραγματικότητα πρόκειται για βράχους με πέτρωμα από κρυστάλλους χαλαζία. 

Έρευνες έχουν δείξει ότι ήταν ασβεστολιθικό σπήλαιο που έπεσε η οροφή του από τη διάβρωση, ενώ κάποια άλλη εκδοχή μιλά για ηφαιστειακό θόλο από την εποχή του Ολιγόκαινου.
Κοιλάδα του Κατμαντού

Η Κοιλάδα του Κατμαντού (Νεπαλικά: काठमाडौं उपत्यका), βρίσκεται στο Νεπάλ και αποτελεί σταυροδρόμι αρχαίων πολιτισμών της Ασίας. Το Κατμαντού περιέχει τουλάχιστον 130 σημαντικά μνημεία αλλά και σημαντικούς θρησκευτικούς χώρους για τους Βουδιστές και τους Ινδουϊστές. Επτά από τα μνημεία αυτά έχουν χαρακτηριστεί μέρος της Παγκόσμιας Κληρονομιάς της ΟΥΝΕΣΚΟ: Οι Βουδιστικές Στούπες Μποντνάθ και Σβαγιαμπουνάθ, οι Ινδουιστικοί ναοί Πασουπατινάθ και Τσανγκού Ναραγιάν αλλά και οι πλατείες Νουρμπάρ, Πατάν και Mπακταπούρ.
Βασίλης Μεσολογγίτης

Ο Βασίλης Μεσολογγίτης (Κωνσταντινούπολη, 1905 - Αθήνα, 30 Απριλίου 1988) ήταν Έλληνας ηθοποιός.
Μάριος Παναγή

Ο Μάριος Παναγή είναι Κύπριος διαιτητής ποδοσφαίρου, ο οποίος υπήρξε και διεθνής διαιτητής. Γεννήθηκε στη Λευκωσία στις 4 Ιουλίου 1980. Ξεκίνησε να διαιτητεύει ποδοσφαιρικούς αγώνες από νεαρή ηλικία. Την περίοδο 2010-2014 ήταν διεθνής διαιτητής, διαιτητεύοντας αγώνες υπό την αιγίδα της UEFA

Την περίοδο 2012-2014 ήταν αντιπρόεδρος του συνδέσμου διαιτητών Κύπρου.
The Who By Numbers

The Who By Numbers είναι ο τίτλος του έβδομου άλμπουμ του βρετανικού ροκ συγκροτήματος The Who, το οποίο κυκλοφόρησε τον Οκτώβριο του 1975 μέσω της δισκογραφικής εταιρείας "Polydor Records" στην Μεγάλη Βρετανία και της "MCA Records" στις Ηνωμένες Πολιτείες. 

Το εξώφυλλο του άλμπουμ απεικονίζει σχέδια που αποτελούνται από αριθμημένες τελείες, οι οποίες αν ενωθούν σχηματίζουν τα μέλη του συγκροτήματος. Σχεδιάστηκε από τον Τζον Εντουίστλ και κόστισε μόλις 32 στερλίνες.

Ο δίσκος ανέβηκε στο Top-10 και στις δύο πλευρές του Ατλαντικού, συνοδευόμενος από το επιτυχημένο σινγκλ "Squeeze Box" το οποίο έφθασε στο # 1 στον Καναδά, το # 10 στην πατρίδα του συγκροτήματος και το # 16 στο αμερικάνικο Billboard.
Δημήτρης Ουγγαρέζος

Ο Δημήτρης Ουγγαρέζος (Αθήνα, 9 Φεβρουαρίου 1980) είναι Έλληνας παρουσιαστής και ραδιοφωνικός παραγωγός.
Όρος Τίνγκαρ

Το Όρος Τίνγκαρ είναι ένα μικρό βουνό της Αγύπτου που χρησιμοποιείται ως λατομείο γρανίτη στην αρχαιότητα. Η περιοχή βρίσκεται στη δυτική όχθη του Νείλου ποταμού, δυτικά της Ελεφαντίνης, κοντά στο Ασουάν. Θεωρείται ότι ήταν η πηγή για την πέτρα που χρησιμοποιήθηκε για τη δημιουργία της στήλης της Ροζέτας.

Το λατομείο πιθανότερα χρησιμοποιείται από την εποχή του Νέου Βασιλείου μέχρι την ρωμαϊκή περίοδο την Αίγυπτο, αν και είναι πιθανό να χρησιμοποιήθηκε πέτρα για την κατασκευή του αργότερα της μονής του Αγίου Συμεών σε κοντινή απόσταση.
Όρος της Αγίας Αικατερίνης

Το Όρος της Αγίας Αικατερίνης ("αραβικά : جبل كاثرين") είναι βουνό της Αιγύπτου στην χερσόνησο του Σινά και το ψηλότερο βουνό στην Αίγυπτο με υψόμετρο 2629 μέτρα. Βρίσκεται κοντά στην πόλη της Αγίας Αικατερίνης στο Κυβερνείο Νότιου Σινά και στα νότια της χερσονήσου.
Όρος Αλτκρόρ

thumb|250p|Το βουνό όπως φαίνεται από τη Σίβα
Το Όρος Αλτκρόρ ή και Ντάκρορ ("αραβικά : جبل التكرور") είναι βουνό της Αιγύπτου στη ανατολική Σαχάρα στο Κυβερνείο Ματρούχ. Απέχει 3 χλμ από την Όαση Σίβα και είναι γνωστό για τις θεραπευτικές ιδιότητες της άμμου και τα αμμόλουτρα, επίσης και για τη κόκκινη χρωστική ουσία που βγαίνει από την κόκκινη άμμο και χρησιμοποιείται στη κεραμική. 

Το βουνό έχει πέντε κορυφές και στην μία πλευρά του έχει πηγή και φοινικόδασος. Σύμφωνα με τη λαϊκή παράδοση ο βασιλιάς της Σίβα "Ααρίβ" έκρυψε στο βουνό τον αμύθητο θησαυρό και υπάρχοντα του. Ένας δεύτερος μύθος μιλά για μία μυστική στοά που συνδέει το όρος Αλτκρόρ με το Όρος των Νεκρών. Οι πέτρες από το βουνό χρησιμοποιήθηκαν για τη κατασκευή των ναών στην όαση. 

Η άμμος του Αλτκρόρ ενδεικνύεται για αμμόλουτρα και θεραπεία ρευματικών παθήσεων, πιστεύεται ότι η καυτή άμμος τραβά την υγρασία του σώματος και θεραπεύει πόνους των αρθρώσεων. Οι ασθενείς σκεπάζονται, θάβονται, με άμμο μια θεραπεία που κρατά τέσσερις ημέρες, κατά κάποιους θεραπεύει και τη στειρότητα ενώ πριν τη θεραπεία εξετάζεται ο ασθενής κατά πόσο αντέχει την υψηλή θερμοκρασία της άμμου για να του επιτραπεί η θεραπεία.
Euthymol

Η Euthymol (Ελληνικά: "Γιουθάιμολ") είναι το σήμα της αντισηπτικής, ελεύθερης φθορίου οδοντόκρεμας που διανέμεται από τη "Johnson & Johnson", η οποία χαρακτηρίζεται από το έντονο ροζ χρώμα της και τη φαρμακευτική της γεύση. Είναι επίσης αξιοσημείωτη για τη συσκευασία της, η οποία είναι παλιομοδίτικη, έχοντας απλώς ένα μοτίβο και το όνομα του προϊόντος. Το αντισηπτικό συστατικό της Euthymol είναι η θυμόλη "(thymol)".

Δεδομένου ότι είναι αντισηπτική, η Euthymol μπορεί να βοηθήσει στην πρόληψη των ελκών της στοματικής κοιλότητας.

Η παρασκευάστρια εταιρία της Euthymol, η "Johnson & Johnson Ltd.", στα μέσα του 2012, είχε προσωρινά σταματήσει την παράδοση της οδοντόκρεμας Euthymol, λόγω των αλλαγών στον Ευρωπαϊκό Κανονισμό Καλλυντικών, οπότε και το προϊόν επανασχεδιάστηκε. Η νέα εκδοχή της Euthymol απελευθερώθηκε στις αλυσίδες εφοδιασμού, τον Ιανουάριο του 2014 και ήταν διαθέσιμη στα καταστήματα, τον Φεβρουάριο του 2014.

Η προηγούμενη σύνθεση του προϊόντος ήταν ασφαλής και είχε μια μακρά ιστορία ασφαλούς χρήσης.

Η οδοντόκρεμα Euthymol έχει ένα ειδικό μείγμα από συστατικά αντι-πλάκας και βασικά αρωματικά έλαια τα οποία βοηθούν στη διατήρηση των δοντιών και των ούλων σας να είναι καθαρά και υγιεί. Έχει επίσης τη χαρακτηριστική έντονη γεύση της Euthymol.
Νίκολα Στέρτζιον

Η Νίκολα Στέρτζιον ("Nicola Ferguson Sturgeon", 1970-) είναι Σκωτσέζα πολιτικός και η σημερινή πρώτη υπουργός της Σκωτίας. Το περιοδικό "Forbes" την κατλεταξε ως την 50ή πιο ισχυρή γυναίκα διεθνώς το 2016 και 2η στο Ηνωμένο Βασίλειο.
Ντιέγκο Ριβέρα

Η Φρίντα Κάλο και ο Ντιέγκο Ριβέρα, φωτογραφία του [[Carl van Vechten]], 1932
Ο Ντιέγκο Ριβέρα (πλήρες όνομα: "Diego María de la Concepción Juan Nepomuceno Estanislao de la Rivera y Barrientos Acosta y Rodríguez", 8 Δεκεμβρίου 1886 - 24 Νοεμβρίου 1957) ήταν Μεξικανός ζωγράφος, που έγινε γνωστός κυρίως για τις μεγάλες τοιχογραφίες του, σε δημόσια κτίρια στο Μεξικό αλλά και σε κτίρια στις Η.Π.Α., στις οποίες απεικονίζονται τόσο η ιστορία και η κοινωνία του Μεξικού όσο και γενικότερα κοινωνικά θέματα. Υπήρξε κομμουνιστής και μέλος του Κομμουνιστικού Κόμματος Μεξικού.

Ο Ντιέγκο Ριβέρα είχε παντρευτεί τέσσερις φορές, δύο από τις οποίες τη ζωγράφο Φρίντα Κάλο.
Πέτσι Μέτσεκ ΦΚ

Η Πέτσι Μέτσεκ ΦΚ είναι μια επαγγελματική, ουγγρική, ποδοσφαιρική ομάδα από την πόλη Πετς. Συμμετέχει στο Πρωτάθλημα ποδοσφαίρου Ουγγαρίας. Η ομάδα ιδρύθηκε στις 16 Φεβρουαρίου 1973 από την ενοποίηση πέντε άλλων ομάδων. Έδρα της ομάδας είναι το Stadion PMFC, χωρητικότητας 7000 θεατών. Ψηλότερη θέση που κατέλαβε ήταν η 2η την περίοδο 1985-86. Το 1990 κατέκτησε το Κύπελλο Ουγγαρίας.
Μπλάου-Βιτ Άμστερνταμ

Η Μπλάου-Βιτ Άμστερνταμ είναι ολλανδική, ποδοσφαιρική ομάδα από το Άμστερνταμ. Το όνομα προέρχεται από τα χρώματα της ομάδας, το μπλε και το άσπρο. Ιδρύθηκε στις 10 Μαΐου 1902. Έδρα της ομάδας είναι το Sportpark Sloten, χωρητικότητας 2000 θεατών.
Βρετανική Νοηματική Γλώσσα

Βρετανική Νοηματική Γλώσσα είναι η νοηματική γλώσσα της κοινότητας των κωφών στο Ηνωμένο Βασίλειο. Ο αριθμός των χρηστών της ανέρχεται στα 3.525.000 στο Ηνωμένο Βασίλειο.
Ροτ-Βάις Όμπερχαουζεν

Η Ροτ-Βάις Όμπερχαουζεν (γερμανικά: "Rot-Weiß Oberhausen") είναι γερμανική ποδοσφαιρική ομάδα από το Όμπερχαουζεν. Η ομάδα είχε ιδρυθεί ως "Όμπερχαουζεν ΣΦ" (Oberhausen SV) τον Δεκέμβριο του 1904. Έδρα της ομάδας είναι το Στάντιον Νίντερραϊν, χωρητικότητας 21318 θεατών. Έχει προβιβαστεί τέσσερις φορές στη 2η Μπούντεσλιγκα, το 1979, 1983, 1998 και 2008, ενώ την τετραετία 1969-1973 συμμετείχε στην Μπούντεσλιγκα.
Φιλητάς ο Κώος

Ο Φιλητάς ο Κώος ή Φιλήτας (περίπου 340 π.Χ. – περίπου 285 π.Χ.) ήταν αρχαίος Έλληνας ποιητής από την Κω κατά την Ελληνιστική περίοδο. Ήταν γιος του Τηλέφου. Αναφέρεται ότι ήταν δάσκαλος του Ζηνόδοτου του Εφέσιου, αλλά και του Αράτου του Σολέα και άλλων ποιητών. Στην Κω, έγινε επίσης δάσκαλος του Πτολεμαίου του Φιλάδελφου, ο οποίος γεννήθηκε στο νησί. Στη συνέχεια θεωρείται ότι πήγε στην Αλεξάνδρεια  γύρω στο 297/6 π.Χ., συνοδεύοντας τον Πτολεμαίο. Περί το 290 π.Χ. επέστρεψε στην Κω. Επέδρασε σημαντικά στην αλεξανδρινή ποίηση.

Κύρια έργα του ήταν ελεγείες. Σε μια συλλογή ελεγειών του έδωσε ως τίτλο το όνομα της ερωμένης του «Βιττίς» ή «Βαττίς». Έχουν διασωθεί μόνο αποσπάσματα ελεγειών, συγκεκριμένα δυο αποσπάσματα από ελεγεία για τη θεά Δήμητρα, το επύλλιο Ερμής, ερωτικό ποίημα με τίτλο Παίγνια. Άλλο έργο του ήταν το «Άτακτοι γλώσσαι» με συλλογή λέξεων δυσνόητων και σπάνιων που προέρχονταν από παλαιότερα ποιήματα. Στην Ελληνική Ανθολογία υπάρχουν δύο επιγράμματα (AP VI 210, AP VII 480), τα οποία αποδίδονται στον Φιλήτα το Σάμιο (Φιλήτα Σαμίου) από την Ανθολογία. Μελετητές εκτιμούν ότι είναι πιθανώς το ίδιο πρόσωπο με τον Φιλητά τον Κώο.
Ιταλική Νοηματική Γλώσσα

Η Ιταλική Νοηματική Γλώσσα είναι μια νοηματική γλώσσα της κοινότητας των κωφών στην Ιταλία, Σαν Μαρίνο, την Ελβετία. Οι χρήστες αυτής της γλώσσας ανέρχονταν σε 3.525.000 στην Ιταλία και το Σαν Μαρίνο και 1.460 και έως 426.800 στην Ελβετία.
Μαλτεζική Νοηματική Γλώσσα

Η Μαλτεζική Νοηματική Γλώσσα είναι η νοηματική γλώσσα της κοινότητας των κωφών στην Μάλτα. Οι χρήστες αυτής της γλώσσας ανέρχονται σε 20.700 στην Μάλτα.
Ναός Πασουπατινάθ

thumb|right|600px|Το συγκρότημα του Ναού Πασουπατινάθ - οι καπνοί αριστερά είναι από την ανοικτή καύση νεκρών.
thumb|right|300px|Ανοικτή καύση νεκρού (όχθες ποταμού Μπαγμάτι).
thumb|right|160px|Ιερός άνδρας "Σάντου" καπνίζει μαριχουάνα.
Ο Ναός Πασουπατινάθ (Νεπαλικά: पशुपतिनाथ मन्दिर) είναι ο ιερότερος Ινδουιστικός ναός αφιερωμένος στον Σίβα στις όχθες του ποταμού Βαγμάτι 5 χιλιόμετρα νοτιοανατολικά της Κοιλάδας του Κατμαντού στο Νεπάλ. Ο ναός συγκαταλέγεται στην λίστα Παγκόσμιας Κληρονομιάς της ΟΥΝΕΣΚΟ. Βρίσκεται χτισμένος στις όχθες του ποταμού Μπαγμάτι ο οποίος θεωρείται ιερός κατά την θρησκευτική παράδοση του Ινδουισμού. Είναι παραπόταμος του ποταμού Γάγγη. Η περιοχή χρησιμοποιόταν ως χώρος ανιμιστικής λατρείας από το 500 π.Χ. Η σημερινή μορφή του ναού χρονολογείται από ανακαίνιση μου έγινε το 18ο αιώνα και έχει αρχιτεκτονική μορφή Νεβάρ-Νεπαλέζικη. 

Ο Ναός είναι αφιερωμένος στον θεό Σίβα ο οποίος κατά την ινδουιστική παράδοση είναι ο θεός της δημιουργίας, της καταστροφής, του καλού, του κακού, της γονιμότητας και του ασκητισμού. Στο ναό υπάρχουν πολλά λινγκάμ (φαλλική αναπαράσταση του θεού Σίβα) τα οποία οι πιστοί δείχνουν την λατρεία τους βάζοντας πάνω σε αυτά βούτυρο, γιαούρτι, γάλα, μέλι και ζάχαρη. Ο θεός Σίβα αναπαριστάται με 1008 μορφές αλλά στο Ναό αυτό λατρεύεται με την μορφή "Πασουπατινάθ". Η αναπαράσταση του Σίβα ως "Πασουπατινάθ" θεωρείται αρχηγός όλως των θηρίων και προστάτης του Νεπάλ. Κάθε Φεβρουάριο-Μάρτιο στον ναό λαμβάνει χώρα ένα μεγάλο φεστιβάλ όπου γιορτάζονται τα γενέθλια του Σίβα γνωστό ως "Σιβαράτι" ο οποίο σημαίνει "η νύχτα του Σίβα". Κατά την διάρκεια του φεστιβάλ οι πιστοί κάνουν την ινδουιστική τελετή-προσευχή-δέηση "πούτζα". Στον Ινδουισμό επιτρέπεται η χρήση της μαριχουάνας μόνο από τους Σάντους (ιερούς άνδρες) κατά τον διαλογισμό αλλά κατά την διάρκεια του φεστιβάλ Σιβαράτι γίνεται εξαίρεση και επιτρέπεται η χρήση της μαριχουάνας από όλους. Οι ιερείς του Ναού είναι Ινδοί από την κάστα των Βραχμάνων. Το 2009 η Μαοϊκή κυβέρνηση του Νεπάλ προσπάθησε να τοποθετήσεις Νεπαλέζους ιερείς αλλά αυτό οδήγησε σε ξεσηκωμό και επανατοποθέτησης των Ινδών ιερέων. Στις όχθες του ποταμού Βαγμάτι γίνονται και ανοικτές καύσεις νεκρών και στην συνέχεια οι στάχτες ρίχνονται στο ποταμό. Ο ναός θεωρείται ιερός και για τους Βουδιστές και επιτρέπεται μια φορά το χρόνο οι Βουδιστές να εισέλθουν στο ναό και πάνω στο λινγκάμ να τοποθετήσουμε μια κορώνα Μποντ(χ)ισάτβα (Bodhisattva). Σημαντική μέρα λατρείας θεωρείται η Δευτέρα η οποία είναι αφιερωμένη στο θεό Σίβα και έρχονται αρκετοί επισκέπτες στο ναό.
Τζέμπελ ελ Αχμάρ

Το Τζέμπελ ελ Αχμάρ ("αραβικά : جبل الأحمر , κόκκινο βουνό") είναι βουνό στην Αίγυπτο, κοντά στην Ηλιούπολις βορειοανατολικά του Καΐρου.

Το βουνό χρησιμοποιήθηκε στην αρχαία Αίγυπτο ως λατομείο για τον σκληρό χαλαζίτη και την κατασκευή αγαλμάτων και σαρκοφάγων. Από το Νέο Βασίλειο και την Ύστερη εποχή διασώζονται επιγραφές με αναπαραστάσεις ζώων και γκράφιτι , συμπεριλαμβανομένου ενός κειμένου από τους εργαζόμενους στο λατομείο.
Όρος Έντμοντστοουν

μικρογραφία|Το Όρος Έντμοντστοουν
Το Όρος Έντμοντστοουν είναι ένα βουνό με επίπεδη κορυφή, οροπέδιο, που βρίσκεται κοντά στο Όαση Ντάχκλα νότια του Καΐρου στην Αίγυπτο. Είναι απομεινάρι διάβρωσης που εκτείνεται για πάνω από 200 χιλιόμετρα ανατολικά-νοτιοανατολικά προς τα δυτικά-βορειοδυτικά. Αποτελείται από αλευρώδη ασβεστόλιθο και ορυκτά από σχιστόλιθο και λεπτόκοκκα ιζηματογενή πετρώματα.
Γκιλφ αλ Κεμπίρ

Το Γκιλφ αλ Κεμπίρ ("αραβικά : جلف كبير") είναι οροπέδιο στο Κυβερνείο Νέας Κοιλάδας της απομακρυσμένης νοτιοδυτικής γωνίας της Αιγύπτου, και της νοτιοανατολικής Λιβύης. Το όνομά του μεταφράζεται ως "το μεγάλο εμπόδιο". Αυτό τα 7770 τετραγωνικών χιλιομέτρων ψαμμίτη οροπέδιο, περίπου στο μέγεθος του Πουέρτο Ρίκο, υψώνεται 300 μέτρα από τη λιβυκή έρημο.

Το όνομα Γκιλφ Κεμπίρ δόθηκε στο οροπέδιο του πρίγκιπα Καμάλ Ελ Ντιν Χουσεΐν το 1925, δεδομένου ότι δεν είχε καμία τοπική ονομασία. Είναι γνωστό για την άγρια ομορφιά του, τον απόμακρο χαρακτήρα του, το γεωλογικό ενδιαφέρον, και τα πετρογλυφικά που απεικονίζουν μια παλαιότερη εποχή της άφθονης ζωής των ζώων και την ανθρώπινη κατοίκηση στην περιοχή.

Οι βραχογραφίες της περιοχής μοιάζουν με τη τέχνη των κοιλάδωντου Νείλου. Η περιοχή της Σαχάρας ήταν πιο υγρή μέχρι τα μέσα του Ολόκαινου ή περίπου το 4000 π.Χ., όταν οι μουσώνες υποχώρησαν προς τα νότια, αναγκάζοντας τους ανθρώπους να μεταναστεύσουν. Κάποιοι υποχώρησαν ανατολικά της κοιλάδας του Νείλου, παίρνοντας μαζί τους τις πεποιθήσεις τους και επηρεάζουν την αιγυπτιακή τέχνη.
Αλ Κορν

Το Αλ Κορν ("αραβικά : القرن "), ("μτφ :το κέρατο") είναι βουνό της Αιγύπτου, η ψηλότερη κορυφή των Θηβαϊκών όρεων. Έχει υψόμετρο 420 μέτρα πάνω από την επιφάνεια της θάλασσας. Βρίσκεται στη δυτική όχθη του Νείλου απέναντι από τη αρχαία Θήβα το σημερινό Λούξορ.

Το σχήμα του είναι πυραμοειδές, μοιάζει με πυραμίδα, όπου είναι ο λόγος που μερικοί Αιγυπτιολόγοι δίνουν μια σχέση μεταξύ του σχήματος του βουνού και την επιλογή της Κοιλάδας των Βασιλέων ως τόπος ταφής των φαραώ του Νέου Βασιλείου.
Χασέμ ελ Ταρίφ

Το Χασέμ ελ Ταρίφ είναι βουνό της βορειοανατολικής Αιγύπτου τμήμα της Οροσειράς του Σινά στα σύνορα της χώρας με το Ισραήλ. 

Το βουνό είναι ένα από τα πολλά που προτείνονται σύμφωνα με διάφορες θεωρίες, σαν το βιβλικό όρος Σινά. Ωστόσο, άλλες πηγές αμφισβητούν αυτή την εκδοχή.
Όρος Έλμπα

μικρογραφία|Το Έλμπα
Το Όρος Έλμπα ("αραβικά : جبل علب") είναι βουνό της Αφρικής στην περιοχή Τρίγωνο της Χαλάιμπ που διεκδικείται από την Αίγυπτο και το Σουδάν και βρίσκεται στα σύνορα των δύο χωρών. Επί του παρόντος βρίσκεται υπό αιγυπτιακό έλεγχο.

Οι υψηλότερες κορυφές του είναι η ομώνυμη "Έλμπα" με 1.435 μέτρα, η "Σχελάλ" με 1.409 μέτρα, η "Σχεντίμπ" με 1.911 μέτρα και η Σχεντοντάι με 1.526 μέτρα.

Η μέση ετήσια βροχόπτωση στην περιοχή είναι μικρότερη από 50 mm, αλλά η ορογραφική καθίζηση ανέρχεται σε έως και 400 mm. στις ανώτερες περιοχές. Το φαινόμενο αυτό οφείλεται στη γειτνίαση με την Ερυθρά Θάλασσα, επίσης στο γεγονός ότι η ακτή έχει ελαφρά κλίση προς τα ανατολικά σε αυτό το σημείο και παρουσιάζει ένα ασυνήθιστα ευρύ μέτωπο προς τη θάλασσα σε μία 20-25 λωρίδα χιλιομέτρων σχετικά επίπεδη γη, η οποία διευκολύνει την υγρασία και τους βόρειοανατολικούς ανέμους της θάλασσας. Ξηρασία υπάρχει προς τα νοτιοδυτικά της περιοχής.

Από το 1986 έχει ανακηρυχθεί εθνικό πάρκο της Αιγύπτου και περιλαμβάνει έκταση 3,560,000 εκτάρια.
Γκέοργκ Αβελλίς

Ο Γκέοργκ Αβελλίς (γερμανικά: "Georg Avellis", Φορστ (Λαουζιτς), Βασίλειο της Πρωσίας 6 Μαΐου 1864 - Φρανκφούρτη 1916) ήταν Γερμανός ωτορινολαρυγγολόγος, γνωστός για το σύνδρομο Αβελλίς.

Ο Αβελλίς έγινε ιατρός το 1888. Επίσης, έγινε βοηθός του ιατρού Φρανζ Ρίγκελ στο Γκίσεν (1843-1904) και κατά τη διάρκεια της ειδικότητάς του, ήταν μαθητής του Μόρτιζ Σμίντ στη Φρανκφούρτη (1838-1907). Εκεί έμεινε και εργάστηκε ως ωτορινολαρυγγολόγος, μέχρι τον θάνατό του.
Σότα Γκριγκαλασβίλι

Ο Σότα Γκριγκαλασβίλι είναι γεωργιανός ποδοσφαιριστής που αγωνίζεται στη θέση του πλάγιου μέσου. Αγωνίζεται στη Νέα Σαλαμίνα.

Έχει 9 συμμετοχές με την Εθνική Γεωργίας.
Έστερς ΙΦ

Η Έστερς ΙΦ είναι σουηδικός, ποδοσφαιρικός σύλλογος. Σήμερα έχει μόνο τμήμα ποδοσφαίρου ενώ στο παρελθόν είχε τμήματα για Χόκεϊ επί πάγου, bandy και Μπόουλινγκ. Ιδρύθηκε στις 20 Απριλίου 1930. Συμμετέχει στην τρίτη κατηγορία της Σουηδίας. Έδρα της ομάδας είναι το Myresjöhus Arena, χωρητικότητας 12000 θεατών. Το 1968 έχει η δεύτερη ομάδα (η άλλη είναι η ΙΦ Έλφσμποργκ) που κέρδισε το Πρωτάθλημα ποδοσφαίρου Σουηδίας με την πρώτη της συμμετοχή.
Σιουδάδ Μπολίβαρ

Η Σιουδάδ Μπολίβαρ (ισπανικά: "Ciudad Bolívar") είναι πόλη της Βενεζουέλας και πρωτεύουσα της Πολιτείας Μπολίβαρ.

Η Σιουδάδ Μπολίβαρ διαθέτει ένα καλά διατηρημένο ιστορικό κέντρο, στο οποίο περιλαμβάνονται ο καθεδρικός ναός και άλλα αποικιακών χρόνων κτίρια. Βρίσκεται κατά μήκος του Ποταμού Ορινόκο, αποτελόντας σημαντικό λιμένα ποταμόπλοιων.
Ευρωπαϊκή Δύναμη Χωροφυλακής

Η Ευρωπαϊκή Δύναμη Χωροφυλακής (αγγλικά: "European Gendarmerie Force", EUROGENDFOR ή EGF) -με έδρα την Ιταλία- έχει δημιουργηθεί για την πάταξη εξεγέρσεων και αναταραχών στην Ευρώπη και είναι μια πρωτοβουλία από 6 κράτη μέλη της Ε.Ε. με στόχο την βελτίωση της ικανότητας διαχείρισης κρίσεων σε ευαίσθητες περιοχές. Η εν λόγω δύναμη μπορεί να επέμβει όπου και όπως θέλει χωρίς να υπόκειται σε έλεγχο και περιορισμούς, λαμβάνοντας εντολές μόνο από την ηγεσία της Ε.Ε., η οποία με την σειρά της μπορεί να προσφύγει στην «Ευρωπαϊκή Δύναμη Χωροφυλακής», σε περίπτωση κρίσης. 

Η Ευρωπαϊκή Δύναμη Χωροφυλακής (EUROGENDFOR ή EGF) ξεκίνησε από μια συμφωνία το 2006 μεταξύ πέντε κρατών μελών της Ευρωπαϊκής Ένωσης (ΕΕ): την Γαλλία, την Ιταλία, την Ολλανδία, την Πορτογαλία και την Ισπανία. Στη συνέχεια εντάχθηκε η Ρουμανία το 2009, και η Πολωνία κλήθηκε να συμμετάσχει το 2011. Σκοπός του εγχειρήματος είναι η δημιουργία μιας ευρωπαϊκής δύναμης επέμβασης με στρατιωτικοποιημένες αστυνομικές λειτουργίες και με εξειδίκευση στη διαχείριση κρίσεων, σχεδιασμένη στα πρότυπα της γαλλικής "Gendarmerie", της ισπανικής "Guardia Civil", και της ιταλικής "Carabinieri", καθώς και των πολυεθνικών εξειδικευμένων μονάδων (Multinational Specialized Units, M.S.U.). Το καθεστώς της κατοχυρώθηκε με τη Συνθήκη του Βέλσεν στις 18 Οκτωβρίου του 2007.
Ντέιβιντ Ογιελόβο

Ο Ντέιβιντ Ογιελόβο ("David Oyetokunbo Oyelowo", 1 Απριλίου 1976) είναι Άγγλος ηθοποιός. Υποδύθηκε δευτερεύοντες ρόλους σε ταινίες όπως "Ο Πλανήτης των Πιθήκων: Η Εξέγερση" (Rise of the Planet of the Apes, 2011), Middle of Nowhere (2012), "Λίνκολν" (Lincoln, 2012) πριν λάβει αναγνώριση για την ερμηνεία του στην ταινία "Ο Μπάτλερ" (The Butler) το 2013. Το 2014 πρωταγωνίστησε στη βιογραφική ταινία "Selma", για την οποία έλαβε υποψηφιότητα για Χρυσή Σφαίρα Α' Ανδρικού Ρόλου - Δράμα.
Caress of Steel

Το Caress of Steel είναι το τρίτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 24 Σεπτεμβρίου του 1975 μέσω της δισκογραφικής εταιρίας "Anthem Records".
Ντέρεκ Σέρινιαν

Ο Ντέρεκ Σέρινιαν (αγγλ. "Derek Sherinian") είναι Ελληνοαρμενικής καταγωγής Αμερικανός κιμπορντίστας και συνθέτης, γνωστός ως πρώην μέλος του progressive metal συγκροτήματος Dream Theater και των Black Country Communion, ενώ έχει συνεργαστεί με τους Alice Cooper, Billy Idol, Yngwie Malmsteen, Kiss και Black Label Society και έχει δημιουργήσει τους Planet X.
The Singles 1980-1986

Το The Singles 1980-1986 είναι συλλογή τραγουδιών του αγγλικού χέβι μέταλ συγκροτήματος Venom, η οποία κυκλοφόρησε τον Σεπτέμβριο του 1986 μέσω της δισκογραφικής εταιρίας "Castle Records".

Η συλλογή περιλαμβάνει κομμάτια τα οποία κυκλοφόρησαν οι Venom σε μορφή σινγκλ από την περίοδο των ηχογραφήσεων του πρώτου τους άλμπουμ με τίτλο "Welcome to Hell" το 1980, μέχρι το 1986.

Αυτή ήταν η τελευταία κυκλοφορία του συγκροτήματος με τον κιθαρίστα Τζέφρι Νταν (Mantas), αφού είχε αποχωρήσει τον Ιούνιο του 1986 λόγω διαφωνιών με τα υπόλοιπα μέλη του σχήματος, πάνω στον επόμενο τους δίσκο.
Ιωσήφ Αββάτης

Ο Ιωσήφ Αββάτης (Joseph Abbati) (Βονιφάτιο - Αίγινα, 1850) ήταν φιλέλληνας, ο οποίος γεννήθηκε στο Βονιφάτιο της Κορσικής. Κατά τη διάρκεια της Επανάστασης του 1821 (και συγκεκριμένα στη 1η Ιουνίου 1821), ήρθε στην Ελλάδα να πολεμήσει για την απελευθέρωση της χώρας. Συμμετείχε στη Μάχη του Πέτα, στην οποία διακρίθηκε, καθώς και στην πολιορκία της Ακρόπολης. Συμμετείχε στο σώμα του Φαβιέρου. 

Το 1834 διορίσθηκε Φρούραρχος Μεθώνης. Τιμήθηκε με τον Αργυρούν Σταυρόν τον Ιπποτών το 1838, ενώ ήταν Φρούραρχος Μεθώνης με το βαθμό του αντισυνταγματάρχη, ενώ είχε επίσης τιμηθεί με το Χρυσό Σταυρό του Σωτήρος και το Αργυρό μετάλλιο του Ελληνικού Αγώνα.

Συνταξιοδοτήθηκε το 1839 με το βαθμό του Συνταγματάρχη.

Απεβίωσε στην Αίγινα το 1850.
Ουγούρτασι

Το Ουγούρτασι (τουρκικά: Uğurtaşı) είναι κωμόπολη της Τουρκίας στην επαρχία Γκιουμούσχανε.. 
μικρογραφία|Το Σταυρίν στον σύγχρονο χάρτη της Τουρκίας
Τηλεόραση στην Βόρεια Κορέα

Η Τηλεόραση στην Βόρεια Κορέα είναι υποκείμενη στην Κεντρική Επιτροπή του Ραδιόφωνου και της Τηλεόρασης της Βόρειας Κορέας (κορεατικά: 조선중앙방송위원회, μεταγραφή στο λατινικό αλφάβητο: "Chosŏn Chungang Pangsong Wiwŏnhoe").
Τουριστικός Αυτοκινητόδρομος Πιονγιάνγκ-Βονσάν

Ο Τουριστικός Αυτοκινητόδρομος Πιονγιάνγκ-Βονσάν (Κορεατικά: 평양원산관광도로) είναι αυτοκινητόδρομος στην Βόρεια Κορέα, που συνδέει την Πιονγιάνγκ, την πρωτεύουσα της χώρας, και το Βονσάν, μια πόλη στην ακτή της Θάλασσας της Ιαπωνίας (Ανατολική Θάλασσα της Κορέας) στην επαρχία Κανγκουόν. Καλύπτει απόσταση 172 χιλιομέτρων. Η εθνική οδός άνοιξε το 1978.
Ντεβλέτσαχ Χατούν

"Δεν πρέπει να συγχέεται με την Ντεβλέτ Χατούν, σύζυγο του Σουλτάνου Βαγιαζήτ Α΄ της Οθωμανικής Αυτοκρατορίας."
Η Ντεβλέτσαχ Χατούν (Οθ. Τούρκικα:دولت شاه خاتون) (Τούρκικα: "Devletşah Hatun", 1365 - 1414) ήταν η τρίτη σύζυγος του σουλτάνου Βαγιαζήτ Α΄ της Οθωμανικής Αυτοκρατορίας. 

Ο πλήρης τίτλος ήταν: Devletlu İsmetlu Devletşah Hatun Aliyyetü'ş-Şân Hazretleri
Χάινριχ Καμίνσκι

Ο Χάινριχ Καμίνσκι ("Heinrich Kaminski", 4 Ιουλίου 1886 – 21 Ιουνίου 1946) ήταν Γερμανός συνθέτης.
Γρηγόριος Καλαγάνης

Ο Γρηγόριος Καλαγάνης (περ. 1790 - 1865) ήταν λόγιος αρχιμανδρίτης και δάσκαλος της βυζαντινής μουσικής.

Γεννήθηκε στη Μυτιλήνη και το 1816 πήγε στη Βιέννη ως εφημέριος και δάσκαλος των ελληνόπουλων. Εκεί εξέδωσε μια μετάφραση από τη γερμανική στη νεοελληνική γλώσσα της «Παλαιάς και Νέας Γραφής», η οποία με σύσταση του Πατριαρχείου εισήχθηκε στα ελληνικά σχολεία της Ευρώπης και του υπόδουλου ελληνισμού. Το 1830 τοποθετήθηκε ως αρχιμανδρίτης στον ελληνικό ναό του Μονάχου. Το 1832 δίδαξε την ελληνική στον Όθωνα και το 1838 επέστρεψε στην Ελλάδα. Διετέλεσε διευθυντής της Ριζαρείου Εκκλησιαστικής Σχολής από το 1850 ως το 1852 και σε αυτή τη σχολή άφησε με διαθήκη όλη την περιουσία του.

Ο Γρηγόριος Καλαγάνης δημοσίευσε σε τρεις τόμους "Απάνθισμα των ιερών Γραφών προς χρήσιν των εις τα δημοτικά σχολεία φοιτώντων ελληνοπαίδων" (1851). Για την πλούσια εκπαιδευτική του δράση, χαρακτηρίσθηκε από το Πατριαρχείο «διδάσκαλος του Γένους».
Ξενοδοχείο Grand Budapest

Η ταινία «Ξενοδοχείο Grand Budapest» (αγγλικά: The Grand Budapest Hotel) είναι αμερικανική/γερμανική κωμωδία παραγωγής 2014. Ο Γουές Άντερσον σκηνοθέτησε και έγραψε το σενάριο το οποίο εμπνεύστηκε από τα γραπτά του Στέφαν Τσβάιχ. Πρωταγωνιστεί ο Ρέιφ Φάινς στο ρόλο ενός θυρωρού ξενοδοχείου, ο οποίος συνεργάζεται με έναν γκρουμ για να αποδείξει την αθωότητά του αφού έχει κατηγορηθεί για φόνο. Το καστ της ταινίας πλαισιώνουν οι Φ. Μάρεϊ Έιμπραχαμ, Έντουαρντ Νόρτον, Ματιέ Αμαλρίκ, Σίρσα Ρόναν, Άντριεν Μπρόντι, Γουίλεμ Νταφόε, Τζεφ Γκόλντμπλαμ, Λέα Σεϊντού, Τζέισον Σουόρτσμαν, Τζουντ Λο, Τίλντα Σουίντον, Χάρβεϊ Καϊτέλ, Τομ Γουίλκινσον, Μπιλ Μάρεϊ, Όουεν Γουίλσον, Τόνι Ρεβελόρι και Μπομπ Μπάλαμπαν.

Η ταινία αποτελεί συμπαραγωγή της Μεγάλη Βρετανίας και της Γερμανίας και χρηματοδοτήθηκε από γερμανικές εταιρίες και οργανισμούς. Τα γυρίσματα πραγματοποιήθηκαν στη Γερμανία. Η πρεμιέρα της ταινίας πραγματοποιήθηκε το Φεβρουάριο του 2014 στο Διεθνές Φεστιβάλ Κινηματογράφου του Βερολίνου όπου και αποτέλεσε την εναρκτήρια ταινία του φεστιβάλ, κερδίζοντας την Αργυρή Άρκτο του Μεγάλου Βραβείου της Κριτικής Επιτροπής. Κυκλοφόρησε στους κινηματογράφους της Γερμανίας στις 6 Μαρτίου 2014, ενώ στο Ηνωμένο Βασίλειο και στις Ηνωμένες Πολιτείες στις 7 Μαρτίου 2014. Απέσπασε θετικά σχόλια από τους κριτικούς και έγινε μεγάλη εισπρακτική επιτυχία με τις συνολικές εισπράξεις να φτάνουν τα 172,9 εκατομμύρια δολάρια παγκοσμίως. 

Έλαβε εννέα υποψηφιότητες για Όσκαρ, μεταξύ των οποίων για Καλύτερη Ταινία και Σκηνοθεσία και κατάφερε να κερδίσει τέσσερα σε τεχνικές κατηγορίες. Επίσης έλαβε έντεκα υποψηφιότητες για BAFTA κερδίζοντας πέντε και βραβεύτηκε με τη Χρυσή Σφαίρα Καλύτερης Ταινίας - Κωμωδία/Μιούζικαλ.
Ιωάννης Στούρτζας

Ο Ιωάννης Στούρτζας από τον Οίκο των Στούρτζα ήταν πρίγκιπας της Μολδαβίας (1822-28).
Ευρασιατικός λύκος

Ο Ευρασιατικός λύκος ("Canis lupus lupus"), γνωστός και ως "Κοινός λύκος", είναι υποείδος του Γκρίζου λύκου ("Canis lupus"), που απαντάται στα δάση και στις στέπες της Ευρώπης. Ανήκει στην μεγάλη οικογένεια των Κυνιδών και στο γένος "Κύων".
Κρίνος της Ροδόπης

Ο Κρίνος της Ροδόπης είναι είδος κρίνου που κατατάσσεται στην ομάδα "Liriotypus", ενδημικό της οροσειράς της Ροδόπης.
Ντενέμπ Αλτζέντι

Ντενέμπ Αλτζέντι είναι το ιδιαίτερο όνομα του φωτεινότερου αστέρα στον αστερισμό Αιγόκερω, του δ (δέλτα) Αιγόκερω. (Delta Capricorni, δ Cap). Είναι ένα διπλό αστρικό σύστημα που αποτελείται από δύο λευκούς γίγαντες αστέρες. Επειδή βρίσκεται κοντά στην εκλειπτική, ο δ Αιγόκερω μπορεί να υποστεί επιπροσθήσεις από τη Σελήνη και (σπανίως) από πλανήτες, ενώ ο Ήλιος (πάντα όπως φαίνεται από τη Γη) περνά στα χρόνια μας κοντά από τον αστέρα στις 12 Φεβρουαρίου κάθε έτους, σε ελάχιστη γωνιακή απόσταση 2,6 μοιρών.
Ουρανομετρία

thumb|right|Το έργο "Ουρανομετρία" του Μπάγερ
Ουρανομετρία λέγεται ο «Άτλας Ουρανού» που συντάχθηκε από τον Γιόχαν Μπάγερ το 1603 και στον οποίο περιέχεται κατάλογος των αστέρων του Τύχωνα και με συμπλήρωση από τον Μπάγερ, καθώς και χάρτες των αστερισμών στους οποίους για πρώτη φορά οι αστέρες κατονομάζονται με τα (μικρά) γράμματα του ελληνικού αλφαβήτου.

Κατηγορία:Ιστορία της αστρονομίας
Ολίμπικ Ντονέτσκ

Η Ολίμπικ Ντονέτσκ (ουκρανικά: «Олімпік» Донецьк, ) είναι ουκρανικός ποδοσφαιρικός σύλλογος με έδρα το Ντονέτσκ. Φυσική έδρα της ομάδας είναι το Στάδιο Ολίμπικ, χωρητικότητας 3.000 θεατών. Η ομάδα προσωρινά διεξάγει τους εντός έδρας αγώνες της στο Στάδιο Μπανικόφ του Κιέβου, χωρητικότητας 1.678 θεατών. Χρησιμοποιεί επίσεις προσωρινά για ορισμένα παιχνίδια το Στάδιο Ντιναμό στο Κίεβο, χωρητικότητας 16.873 θεατών.
Βασίλειος Κυρέλλος

Ο Βασίλειος Κυρέλλος (1874 - 17 Ιανουαρίου 1967 ) του Εμμανουήλ, ήταν Έλληνας δικηγόρος και πολιτικός. Υπηρέτησε ως βουλευτής Αττικής και Βοιωτίας και ως υπουργός.
Grand Slam

Το Grand Slam (ή major) είναι κάθε ένα από τα τέσσερα πιο σημαντικά τουρνουά στο τένις, που λαμβάνουν χώρα μία φορά τον χρόνο.

Το πρώτο είναι το Australian Open που γίνεται στη Μελβούρνη της Αυστραλίας, το δεύτερο είναι το Roland Garros που γίνεται στο Παρίσι, το τρίτο είναι το Γουίμπλεντον που γίνεται στο Λονδίνο και το τέταρτο το US Open που γίνεται στη Νέα Υόρκη των ΗΠΑ.
Γεώργιος Φ. Κωνσταντινίδης

Ο Γεώργιος Φ. Κωνσταντινίδης (1892 - Ιανουάριος 1967) ήταν Έλληνας δικηγόρος και βουλευτής Θεσσαλονίκης και Ιωαννίνων.
Ska-P

Οι Ska-P είναι ισπανικό σκα πανκ συγκρότημα από την περιοχή Βαγιέκας της Μαδρίτης.

Δημιουργήθηκε το 1994 και πήρε το όνομα του από την αγγλική λέξη "escape". Τα μέλη του είναι οι: Pulpul, Pipi, Joxemi, Julitros, Luismi και Kogote.

Το 2005 ανακοινώθηκε παύση της λειτουργίας του γκρουπ, προκειμένου τα μέλη του να αφοσιωθούν σε άλλα μουσικά projects. Εν τέλει, επανενώθηκαν το 2008. Το 2014 ανακοίνωσαν ξανά μία δεύτερη παύση.

Οι Ska-P πολιτικά μπορούν να θεωρηθούν ως ένα αντιφασιστικό, αντικαθεστωτικό, αριστερό, σχεδόν αναρχικό συγκρότημα.
Ερρίκος Β΄ της Ναβάρρας

Ο Ερρίκος Β΄ της Ναβάρρας ("Enrique II de Navarra", 25 Απριλίου 1503 - 25 Μαΐου 1555) ο λεγόμενος "Σανγκουεσίνο", από την πόλη Σανγκουέσα όπου γεννήθηκε, ήταν βασιλιάς της Ναβάρρας (1517-1555), αν και η χώρα του είχε μειωθεί σε μία μικρή περιοχή βόρεια των Πυρηναίων μετά την Αραγωνική κατάκτηση του 1512.
Λευκή του Αρτουά

Η Λευκή του Αρτουά ("Blanche d'Artois", 1248 - 2 Μαΐου 1302) ήταν μέλος του Οίκου των Καπετιδών και του Αρτουά, βασίλισσα της Ναβάρρας και κόμισσα της Καμπανίας. Ήταν μεγαλύτερη κόρη και παιδί του Ροβέρτου Α΄ του Αρτουά και της Ματθίλδης της Βραβάντης. Παντρεύτηκε τον Ερρίκο Α΄ της Ναβάρρας και μετά το τέλος του έγινε αντιβασίλισσα της Ναβάρρας για λογαριασμό της ανήλικης κόρης τους και διαδόχου Ιωάννας Α΄ της Ναβάρρας, η οποία ήταν τότε μόλις ενός έτους. Η αντιβασιλεία της Ναβάρρας στην συνέχεια πέρασε στον εξάδελφό της Φίλιππο Γ΄ της Γαλλίας, όταν ο γιος και διάδοχός του δελφίνος Φίλιππος νυμφεύτηκε τη μικρή Ιωάννα. Ηίδια η Λευκή κράτησε υπό την κατοχή της μόνο την κομητεία της Καμπανίας. Στην συνέχεια μοιράστηκε τη διοίκηση της Καμπανίας με τον δεύτερο σύζυγό της Εδμόνδο Κράουτσμπακ.
Άννα Β΄ Μεγάλη Κομνηνή

Η Άννα Β΄ Μεγάλη Κομνηνή (Οθ. Τούρκικα: آنا فاتنة) (Τούρκικα: "Anna Hatun", 1447 - μετά το 1463) ήταν η κόρη του τελευταίου αυτοκράτορα της Τραπεζούντας Δαυίδ Μέγα Κομνηνού και η έβδομη σύζυγος του σουλτάνου Μωάμεθ Β΄ του Πορθητή της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Anna Hatun Aliyyetü'ş-Şân Hazretleri
Γάιος Βίβιος Πάνσας Καιτρονιανός

Ο Γάιος Βίβιος Πάνσας Καιτρονιανός ("Gaius Vibius Pansa Caetronianus", 12 Φεβρουαρίου 91 π.Χ. - 23 Απριλίου 43 π.Χ.) ήταν Ρωμαίος στρατιωτικός και πολιτικός, που διετέλεσε ύπατος της Ρωμαϊκής Δημοκρατίας το 43 π.Χ. Παρ' όλο που υποστήριξε τον Γάιο Ιούλιο Καίσαρα κατά τον εμφύλιο πόλεμο, μετά τη δολοφονία του δεύτερου αγωνίστηκε για την αποκατάσταση της δημοκρατίας. Αποβίωσε κατόπιν του τραυματισμού του στη μάχη του Φόρουμ Γκαλόρουμ (χωριό "Forum Gallorum", δηλ. "Αγορά Κελτών"), κοντά στην πόλη Μπονόνια (σημερινή Μπολόνια).
Premier Soccer League

Η Premier Soccer League (PSL) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Νότια Αφρική. Η PSL δημιουργήθηκε έπειτα από συμφωνία μεταξύ της National Soccer League και της National Premier Soccer League. Τελεί υπό την εποπτεία της Νοτιοαφρικανικής Ποδοσφαιρικής Ομοσπονδίας. Η PSL αποτελεί τη διοργανώτρια αρχή των πρωταθλημάτων της Πρέμιερσιπ και της Νάσιοναλ Φερστ Ντιβίζιον, όπως και των θεσμών του Κυπέλλου του Λιγκ Καπ και του Κυπέλλου 8.
Αυτοκινητόδρομος των Νεαρών Ηρώων

Ο Αυτοκινητόδρομος των Νεαρών Ηρώων (κορεατικά χάνγκουλ: 청년영웅도로, χάντσα: 青年英雄道路), επίσης γνωστός ως Αυτοκινητόδρομος Πιονγιάνγκ-Νάμπο, είναι αυτοκινητόδρομος 46,3 χιλιομέτρων στην Βόρεια Κορέα που συνδέει την Πιονγιάνγκ, την πρωτεύουσα της χώρας, και το Νάμπο, μια πόλη στην ακτή του Κόλπου της Κορέας στην Επαρχία Νότιου Πιονγκάν. Η κατασκευή ξεκίνησε τον Νοέμβριο του 1998 και ο αυτοκινητόδρομος άνοιξε τον Οκτώβριο του 2000. Κατατάσσεται ως δρόμος επιπέδου 1.

Σύμφωνα με το Κορεατικό Κεντρικό Πρακτορείο Ειδήσεων, ο αυτοκινητόδρομος ονομάζεται έτσι από την νεολαία που έχτισε τον δρόμο. Το έργο περιλάμβανε την μεταφορά 14 εκατομμυρίων κυβικών μέτρων γης, ενώ επίσης περιελάμβανε πάνω από 80 αρδευτικές δομές, 50 γέφυρες, και πάνω από 3 εκατομμύρια κυβικά μέτρα ασφάλτου.
Χάποελ Τελ Αβίβ

Η Χάποελ Τελ Αβίβ (εβραϊκά: הפועל תל אביב‎‎, αγγλικά: Hapoel Tel Aviv) είναι αθλητικός σύλλογος του Ισραήλ με έδρα το Τελ Αβίβ. Ιδρύθηκε το 1920, είναι τμήμα της οργάνωσης Χάποελ και αποτελεί έναν από τους σημαντικότερους συλλόγους της χώρας του στα αθλήματα του ποδοσφαίρου και της καλαθοσφαίρισης.
Iran Football League Organization

Ο Iran Football League Organization (περσικά: سازمان لیگ فوتبال ایران) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στo Ιράν. Τελεί υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.

Ιδρύθηκε στις 2 Νοεμβρίου του 2001. Αποτελεί τη διοργανώτρια αρχή των πρωταθλημάτων Προ Λιγκ Περσικού Κόλπου, Αζαντεγκάν Λιγκ, 2ης Κατηγορίας και 3ης Κατηγορίας, όπως και της Κουοσάρ Γούμεν Φούτμπολ Λιγκ, αλλά και των θεσμών του Κυπέλλου και του Σοχαντά.
Μπρούκλιν Τσέις

Η Μπρούκλιν Τσέις (14 Μαρτίου 1986, Σαν Ντιέγκο, Καλιφόρνια, ΗΠΑ) είναι Αμερικανίδα ηθοποιός ερωτικών ταινιών.

Παντρεύτηκε στο λύκειο τον αγαπημένο της όταν ήταν δεκαοκτώ ετών. Την πρώτη της ταινία την γύρισε το 2012 στην ηλικία των 26 ετών, ενώ μέχρι σήμερα έχει συμμετάσχει σε περισσότερες από 190 ταινίες. Έχει εργαστεί για διάφορες ιστοσελίδες πορνό, όπως την Brazzers, την Naughty America, την Evil Angel και την Jules Jordan. Το 2015 κέρδισε το βραβείο των AVN, ως καλύτερη γυναικεία ερμηνεία στη κατηγορία footjob.
Διαγωνισμός Χορωδίας Eurovision

170px|μικρογραφία|δεξιά|Λογότυπο του Διαγωνισμού Χορωδίας Eurovision.
Ο Διαγωνισμός Χορωδίας Eurovision είναι διετής χορωδιακός διαγωνισμός εμπνευσμένος από τους Παγκόσμιους Χορωδικούς Αγώνες, που διοργανώνονται από την Ευρωπαϊκή Ένωση Ραδιοτηλεοπτικών Οργανώσεων (EBU) και το Ίδρυμα Interkultur και είναι ανοιχτοί στους ραδιοτηλεοπτικούς φορείς που είναι μέλη της EBU. Ο εναρκτήριος διαγωνισμός πραγματοποιήθηκε στις 22 Ιουλίου 2017 στη Ρίγα της Λετονίας.
Κωνσταντίνος Μαλατέστας

Ο Κωνσταντίνος Μαλατέστας (28 Αυγούστου 1909 - Ιούλιος 1979), του Νικολάου, ήταν Έλληνας πολιτικός.
Σιρίν Χατούν

Η Σιρίν Χατούν (Οθ. Τούρκικα:شیریں خاتون) (Τούρκικα: "Şirin Hatun", πριν το 1450 - μετά το 1500) ήταν η δεύτερη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Şirin Hatun Aliyyetü'ş-Şân Hazretleri
Κενσαχάρα

Το Κενσαχάρα (Καζακικά: Кеңсахара) είναι χωριό στην Επαρχία Μαρτούκ στην Περιφέρεια Ακτόμπε του Καζακστάν. Το χωριό αποτελεί μέρος του αγροτικού οκρούγκ Τανιρμπέργκεν. Βρίσκεται περίπου 10 χλμ. νοτιοανατολικά από το Μαρτούκ. Ο κώδικας ΚΑΤΟ 154651300.
Αναστάσια Ακόστα

Η Αναστάσια Ακόστα ("Anastasia Acosta", γεννημένη ως Αναστάσια Μαγδαλένα Ακόστα Λόρια "Anastasia Magdalena Acosta Loría", 18 Οκτωβρίου 1974 -) είναι Κοσταρικανή ηθοποιός και μοντέλο. Έγινε γνωστή στο ευρύ κοινό ως Αναστάσια, μέσα από τις συμμετοχές στις μεξικάνικες τηλενουβέλες.

Σε νεαρή ηλικία, η Αναστάσια και η οικογενεία της μετακόμισε στο Μεξικό, άρχισε να δουλεύει ως μοντέλο μαζί με τις δυο αδελφές της. Όταν ξεκίνησε την σταδιοδρομία της στο μοντελίνγκ, αρκετοί μεξικανοί παραγωγοί, της έκαναν διάφορες προτάσεις την τηλεόραση, προτάσεις που δέχτηκε και το 1996 κάνει το ντεμπούτο της στην μεξικάνικη τηλενουβέλα "Μαρισόλ" με την Έρικα Μπουενφίλ και τον Εδουάρδο Σανταμαρίνα. Το 1998 παίζει στην Παουλίνα "(La usurpadora)", μαζί με τους Φερνάντο Κολούνγκα, Γκαμπριέλα Σπάνικ και την Λιμπερτάδ Λαμάρκε.
Χρβόγε Μίλιτς

Ο Χρβόγε Μίλιτς (κροατικά: "Hrvoje Milić", 10 Μαΐου 1989 -) είναι Κροάτης επαγγελματίας και πρώην διεθνής ποδοσφαιριστής, με την Εθνική Κροατίας, ο οποίος αγωνίζεται ως αριστερός αμυντικός και μέσος. Μερικοί από τους σημαντικότερους σταθμούς της καριέρας του ήταν η ΦΚ Ροστόφ και η Φιορεντίνα. 

Έως τώρα στην καριέρα του έχει κατακτήσει ένα Κύπελλο Ρωσίας κι ένα Σούπερ Καπ Ρωσίας, το 2014, με τη Ροστόφ. Στην Εθνική Κροατίας, αγωνίστηκε από το 2013 έως και το 2014, όπου έκανε έξι συμμετοχές, χωρίς να πετύχει κάποιο γκολ.
K League

Η K League είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Νότια Κορέα. Διοργανώνει τα πρωταθλήματα Κ Λιγκ 1 και Κ Λιγκ 2, υπό την εποπτεία της Κορεατιακής Ποδοσφαιρικής Ομοσπονδίας. Το γεγονός ότι τόσο η πρώτη όσο και η δεύτερη κατηγορία έχουν παρόμοιες ονομασίες, έχει προκαλέσει κάποιο βαθμό σύγχυσης και διαμάχης.
Μαρτούκ

Το Μαρτούκ (καζακικά: Мәртөк) είναι σέλο και το διοικητικό κέντρο της Επαρχίας Μαρτούκ της Περιφέρεια Ακτόμπε του Καζακστάν. Βρίσκεται σε υψόμετρο 181 μέτρων.Ο σιδηροδρομικός σταθμός βρίσκεται στην γραμμή Ιλέτσκ-Ακτόμπε. Στο χωριό γεννήθηκε ο Ήρωας της Σοβιετικής Ένωσης Γιεβντοκίμ Μάζκοφ. Ο κώδικας ΚΑΤΟ είναι ο 154630100.
Δημήτριος Προμπονάς

Ο Δημήτριος Προμπονάς (1874 - 6 Μαΐου 1949), του Ηλία, ήταν Έλληνας γιατρός και πολιτικός.
J.League

Η J.League (αγγλικά: Japan Professional Football League, ιαπωνικά: 日本プロサッカーリーグ) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στην Ιαπωνία. Διοργανώνει τα πρωταθλήματα της πρώτης κατηγορίας Τζε 1 Λιγκ, της δεύτερης κατηγορίας Τζε 2 Λιγκ και της τρίτης κατηγορίας Τζε 3 Λιγκ. Απαρτίζεται από τους πλέον επιτυχημένους συλλόγους του ασιατικού ποδοσφαίρου. Είναι επίσημα γνωστή ως "Meiji Yasuda J.League" λόγο της υφιστάμενης χορηγίας της από τη Meiji Yasuda Life.
Πανεπιστήμιο Κεϊό

Το Πανεπιστήμιο Κεϊό (ιαπωνικά: 慶應義塾大学) είναι ιαπωνικό ιδιωτικό πανεπιστήμιο που βρίσκεται στο Μινατό του Τόκιο. Είναι γνωστό ως το παλαιότερο ινστιτούτο της σύγχρονης τριτοβάθμιας εκπαίδευσης στην Ιαπωνία. Ο Φουκουζάβα Γιουκίτσι το ίδρυσε αρχικά ως σχολείο για δυτικές σπουδές το 1858 στο Έντο (μετέπειτα Τόκιο).

Έχει έντεκα πανεπιστημιουπόλεις στο Τόκιο και την Καναγκάουα. Διαθέτει δέκα σχολές: Γράμματα, Οικονομικά, Νομικά, Επιχειρήσεις και Εμπόριο, Ιατρική, Επιστήμη και Τεχνολογία, Διαχείριση Πολιτικής, Μελέτες Περιβάλλοντος και Πληροφοριών, Νοσηλευτική και Ιατρική Φροντίδα, όπως και Φαρμακευτική.

Το πανεπιστήμιο είναι ένα από τα δεκατρία «Global 30» Project πανεπιστήμια του Υπουργείου Παιδείας, Πολιτισμού, Αθλητισμού, Επιστημών και Τεχνολογίας της Ιαπωνίας. Στις Ηνωμένες Πολιτείες, το Κεϊό έχει ένα γυμνάσιο που ονομάζεται «Keio Academy of New York».